Όπως είπαμε και πριν, παρά το γεγονός ότι το μπότοξ θεωρείται πλαστική επέμβαση, στην ουσία δεν είναι χειρουργική επέμβαση αφού ο ασθενής δεν χρειάζεται καν να πλησιάσει σε κάποια χειρουργική αίθουσα και δεν πρόκειται καν να τον ακουμπήσει νυστέρι.
Ο ασθενής λοιπόν σε πρώτη φάση θα πρέπει να συναντηθεί με τον γιατρό για να τον ή την δει και να αποκτήσει μια καλύτερη εικόνα για την κατάσταση του αλλά και για το τι πρέπει να γίνει από αυτή τη στιγμή και στη συνέχεια.
Σε αυτή τη φάση θα γίνει και μία εκτίμηση της τιμής για το μπότοξ, αλλά θα μιλήσουμε αργότερα γι’ αυτό. Αφού λοιπόν γίνει η εκτίμηση της κατάστασης, θα κλειστεί και το ραντεβού για την θεραπεία. Μπορεί να χρειαστούν παραπάνω από μία συνεδρίες, ανάλογα την περίσταση και τη κατάσταση του ασθενή.
Αφού λοιπόν ο ασθενής πάει στο ιατρείο για την επέμβαση του, ο γιατρός θα του ζητήσει να καθίσει σε μια ειδική καρέκλα και μετά από μία απλή προετοιμασία θα ξεκινήσει τις ενέσεις. Οι σύριγγες με τις οποίες γίνονται οι εν λόγω ενέσεις είναι πολύ λεπτές και σε γενικές γραμμές η όλη διαδικασία είναι σχεδόν τελείως ανώδυνη.
Αν παρόλα αυτά ο ασθενής αισθανθεί κάποιο πόνο ή δυσφορία, ο γιατρός μπορεί να χορηγήσει και κάποιο τοπικό αναισθητικό, δηλαδή κάποια αλοιφή με ξυλοκαΐνη ή κάποια άλλη παρόμοια ουσία. Η διαδικασία μπορεί να ολοκληρωθεί σε μία συνεδρία ή και περισσότερες.
Εδώ θα πρέπει να αναφέρουμε ότι τα αποτελέσματα του Botox δεν είναι μόνιμα. Μετά από κάποιο καιρό, γύρω στον έναν ή ενάμιση χρόνο, η δραστικότητα του φαρμάκου αρχίζει να εξασθενεί με αποτέλεσμα να υπάρχει περίπτωση να εμφανιστούν και πάλι οι εξαφανισμένες ρυτίδες κλπ. Σε αυτή τη περίπτωση θα πρέπει να γίνει επανάληψη της θεραπείας.